钦定古今图书集成/方舆汇编/边裔典/第101卷 > 《酝酿》
## 钦定古今图书集成/方舆汇编/边裔典/第101卷 > 《酝酿》

酒有四等：第一，唐人呼为“蜜糖酒”，用药麹以蜜及水
中半为之。其次者，主人呼为“朋牙四”，以树叶为之。朋
牙四者，乃一等树叶之名也。又其次，以米，或以剩饭
为之，名曰“包棱角”，盖包棱角者，米也。其下有“糖鉴酒”，
以糖为之。又入港滨水，又有“茭浆酒”，盖有一等茭叶，
生于水滨，其浆可以酿酒。